मथुरा के थाना गोविंद नगर इलाके शुक्रवार को लक्ष्मी नगर के रहने बाले दो सगे भाई हरिबाबू और केशव बोरवेल में काम करने जय सिंह पुरा पंहुचे और कुछ देर काम करने के बाद अचानक बोरवेल की मिट्टी नीचे काम कर रहे दोनों भाईयों के ऊपर जा गिरी। बोरवेल की मिट्टी धसने से दोनों युवक करीब 25 फुट गहरे बोरवेल में दब गए। सगे भाइयों के बोरवेल में मिट्टी के नीचे दबने की सूचना स्थानीय लोगों को हुई, तो पूरे इलाके में हड़कंप मच गया। मौके पर लोग पहुंचे और बचाव कार्य शुरू कर दिया। घटना की सूचना इलाका पुलिस को दी गई, सूचना मिलते ही मौके पर पहुंची पुलिस ने लोगों की मदद से दोनों भाइयों को बोरवेल से बाहर निकाला और उपचार के लिए अस्पताल भेजा। लेकिन दोनों भाई को डॉक्टरों नें मृत घोषित कर दिया। दोनों सगे भाइयों की मौत की खबर सुनकर परिजनों में कोहराम मच गया।